22.8.2022.
LV
Eiropas Savienības Oficiālais Vēstnesis
L 217/61
(58)
2019. gada 10. aprīļa sanāksmē ar Komisijas dienestiem, kas minēta šā lēmuma 8.
apsvērumā, Portugālei tika atgādināts par notiekošās formālās izmeklēšanas procedūras procesuālajiem posmiem un par savstarpējās sadarbības apņemšanos no 2017. gada septembra, kas tiktāl nebija devusi auglīgus rezultātus.
Turklāt Portugāle tika aicināta sniegt trūkstošo informāciju saskaņā ar Lēmuma par procedūras sākšanu 64. punktu, kas ļautu Komisijas dienestiem iegūt pilnīgu faktu/informācijas kopumu par ZFM shēmu.
(59)
Atbildot uz Komisijas sākotnējo viedokli par nodokļu kontroles neatbilstību, Portugāle 2019. gada 24. aprīļa vēstulē (71) iesniedza datus par nodokļu kontroli (72), kas laikposmā no 2015. līdz 2018. gadam tika īstenota attiecībā uz ZFM atbalsta saņēmējiem (73), veicot nodokļu pārbaudes.
Attiecīgajā periodā tika sāktas [300–600] un pabeigtas [300–600] nodokļu pārbaudes.
Nodokļu korekcijas, par kurām tika paziņots, veido aptuveni [100–250] miljonus EUR.
Portugāle arī ziņoja par novirzēm, kas konstatētas [100–300] ZFM atbalsta saņēmēju nodokļu deklarācijās.
Tomēr attiecībā uz ZFM shēmas (III režīma) slēgtajām nodokļu pārbaudēm sniegtā informācija neļāva konstatēt saikni starp nodokļu kontroli un korekcijām, par kurām tika ziņots, un abiem jautājumiem, par kuriem tika sākta formālā izmeklēšanas procedūra.
(60)
Turklāt Portugāle atzina, ka ir jāturpina precizēt darbvietu radīšanas/saglabāšanas kritērijus, lai nebūtu nekādu šaubu par to interpretāciju, tādējādi novēršot attiecīgā atbalsta ļaunprātīgu izmantošanu un ieviešot papildu garantijas, ka minētā darbvietu uzskaite varētu veicināt Madeiras sociālo un ekonomisko attīstību (74).
Šajā sakarā Portugāle iesniedza rīkojuma projektu (projeto de despacho da Vice-Presidência do Governo Regional da Madeira), precizējot jēdzienu “darbvietu radīšana” saskaņā ar 2007. gada RAP sniegtajām definīcijām (75).
(61)
Šajā kontekstā Portugāle atzina, ka saistībā ar ZFM shēmu bija nepieciešamas tiesību aktu izmaiņas, lai novērstu iespējamu ļaunprātīgu izmantošanu.
Turklāt Portugāle attiecībā uz ZFM shēmu ierosināja likumdošanas, regulatīvo un pārbaudes pasākumu kopumu, kuram tā lūdza Komisijas piekrišanu ar ieteikumu, kurā ierosināti atbilstīgi pasākumi attiecīgajai dalībvalstij saskaņā ar Padomes Regulas (ES) 2015/1589 (76) 22. panta a) un b) punktu.
Alternatīvi Portugāle paredzēja, ka šādi juridiskie grozījumi būtu jāapstiprina ar Komisijas lēmumu (“nosacīts lēmums”), kā paredzēts Regulas (ES) 2015/1589 9. panta 4. punktā (77).
(62)
Šajā sakarā pēc šā lēmuma 60.
apsvērumā norādītā jēdziena “darbvietu radīšana” precizēšanas Portugāle ierosināja grozījumus ZFM shēmas juridiskajā pamatā (78): i) SGPS izslēgšana (79); ii) ZFM uzņēmumu ienākuma nodokļa ieņēmumu novirzīšana veselības un izglītības politikas mērķiem; iii) īpašas klauzulas pret ļaunprātīgu izmantošanu izveide ZFM shēmai saskaņā ar Padomes Direktīvu (ES) 2016/1164 (80) par nodokļu apiešanas praksi, kas tieši iespaido iekšējā tirgus darbību, saistībā ar hibrīdneatbilstībām attiecībās ar trešām valstīm; iv) kritēriju definēšana, lai identificētu lielos nodokļu maksātājus ZFM shēmā, kuru nodokļu situācijai ir nepieciešama Brīvās zonas biroja (“Gabinete da Zona Franca”) (81) pastāvīga uzraudzība kā papildinājums nodokļu pārbaudes darbībām, kas ir jāveic katru gadu.
(71) Portugāles 2019. gada 24. aprīļa vēstule (2019/055874).
(72) Lēmuma par procedūras sākšanu 36., 44. un 45. punkts.
(73) Ziņošana attiecas arī uz IV režīmu, kas ir ZFM shēmas pēctecis (2015–2020), kuru Portugāle īstenoja kopš 2015. gada 1. janvāra saskaņā ar 2014. gada VGAR.
(74) Portugāles 2019. gada 24. aprīļa vēstule, 4. lpp.
(75) Rīkojuma projekta mērķis ir nodrošināt, ka: i) nepilnas slodzes darbs tiek uzskaitīts tikai proporcionāli nostrādāto stundu skaitam (“pilnslodzes ekvivalents”), ii) tiek nodrošināta saikne starp darba ņēmēju un Madeiras reģionu, iii) darbvietu radīšana un saglabāšana, izmantojot pagaidu darbu, minētajā definīcijā nav iekļauta.
Atšķirībā no 2018. gada 6. aprīlī iesniegtās rīkojuma projekta pirmās redakcijas pašreizējā redakcija attiecas arī uz III režīmu (“2018. gada rīkojuma projekts” attiecās tikai uz IV režīmu).
(76) Padomes Regula (ES) 2015/1589 (2015. gada 13. jūlijs), ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (OV L 248, 24.9.2015., 9. lpp.).
(77) Portugāles 2019. gada 24. aprīļa vēstule, 3. lpp.
(78) EBF 36. pants attiecas uz jautājumiem, kas ietilpst tikai valsts parlamenta likumdošanas kompetencē (t. i., nodokļi un nodokļu atvieglojumi). Sk.
Portugāles Konstitūcijas 165. panta 1. punkta i) apakšpunktu.
Portugāle atzina, ka ierosinātajiem grozījumiem, kuru mērķis ir ieviest “jaunu shēmu” ZFM vajadzībām, ir vajadzīgi turpmāki valsts parlamenta apstiprināti tiesību akti un tos nevar īstenot tikai ar administratīviem pasākumiem. Sk.
Portugāles 2019. gada 24. aprīļa vēstuli, 4. lpp.
(79) Šā lēmuma 36. apsvērums.
(80) Padomes Direktīva (ES) 2016/1164 (2016. gada 12. jūlijs), ar ko paredz noteikumus tādas nodokļu apiešanas prakses novēršanai, kas tieši iespaido iekšējā tirgus darbību (OV L 193, 19.7.2016., 1. lpp.).
(81) 2015. gada 19. augusta Reglamentējošais dekrēts Nr. 14/2015/M. Saskaņā ar 8. panta 1. punktu minētā biroja uzdevums ir uzraudzīt un koordinēt ZFM ietvaros veiktās darbības.